เคยมีอาการเมือ7-8วันที่แล้ว มีอาการปวดเมื่อยท้องขวาล่างและต้นขา เป็นตอนช่วงบ่าย พอตอนเย็นมีปวดตุบๆที่ืท้องขวาล่างเป็นระยะๆ ห่างกัน5-10นาที ตื่นเช้ามาไม่มีอาการค่ะเมื่อวานปวดเมื่อยที่เดิม แต่ไม่ได้ปวดตุบๆ สังเกตุว่าพอปัสสาวะ อาการปวดน้อยลง ซักพักปวดเมื่อยเหมิอนเดิมเป็นโรคอะไรคะ ทานยาอะไรคะ จำเป็นต้องพบไม๊คะ
สวัสดีค่ะ อาการปวดเมื่อยตรงบริเวณท้องขวาล่างและต้นขาดังกล่าวมา อาจมีสาเหตุมาจาก การมีกล้ามเนื้ออักเสบจากการใช้งาน เป็นลักษณะปวดเมื่อย สัมพันธ์กับการใช้งาน ในช่วงที่อักเสบถ้าใช้งานกล้ามเนื้อมัดนั้นก็จะปวด อาจเป็นที่กล้ามเนื้อหลายๆมัด พร้อมกันได้ สาเหตุอื่นๆเช่น นรองกระดูกทับเส้นประสาท แต่มักปวดแค่ที่หลังกับขา ปวดมากเวลายืนหรือนั่ง การรับประทานยาที่อาจทำให้กล้ามเนื้ออักเสบ หรือการมีนิ่วในทางเดินปัสสาวะ อาจจะปวดสัมพันธ์กับการปัสสาวะ มีปัสสาวะปนเลือดได้ในเบื้องต้นดื่มน้ำมากๆ ไม่กลั้นปัสสาวะ ระวังการกระทบกระแทก งดการออกกำลังกายหนักๆไปก่อน รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการได้และหากมีอาการเป็นมากขึ้นเรื่อยๆ จนไม่สามารถใช้ชีวิตประจำวันได้ตามปกติ หรือมีอาการอื่นร่วมด้วยเช่นขาบวม แดง ร้อน ปวดตามข้อร่วมด้วย หรือปัสสาวะแสบขัดหรือปนเลือด ควรไปพบแพทย์เพื่อหาสาเหตุเพิ่มเติม